《柳》
宋代·叶茵

态度脂韦不自持，对人无柰小腰肢。好于彭泽归来日，瘦似章台别去时。

隐隐轮蹄端不恶，深深亭榭最相宜。流莺百啭春光老，拟折柔条寄所思。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。